EkBass/fiwiki-20250220-pages-articles huggingface dataset:
Willy–Nicky-sähkeet

Willy–Nicky-sähkeet ovat henkilökohtaisia sähkeitä, joita Saksan keisari Vilhelm II ja Venäjän keisari Nikolai II lähettivät toisilleen niin sanotun heinäkuun kriisin aikana juuri ennen ensimmäisen maailmansodan puhkeamista 29. heinäkuuta – 1. elokuuta 1914. Toisilleen sukua olleet hallitsijat keskustelivat lämminhenkisesti ja kunnioittavaan sävyyn siitä, miten sota voitaisiin vielä välttää. Viestien alkuperäiskieli on englanti. Vilhelm II allekirjoitti viestinsä nimellä ”Willy” ja Nikolai II nimellä ”Nicky”. Viimeinen viesti lähti Vilhelmiltä Nikolaille samana päivänä, jona Saksa julisti sodan Venäjälle. Sähkeidenvaihto on myöhemmin julkaistu. ==Aiheesta muualla== *Sähkeiden alkuperäinen sisältö Firstworldwar.com Luokka:Ensimmäinen maailmansota Luokka:Sähkeet
Kepler-70b

{{Eksoplaneetta | nimi = Kepler-70b | löytöpäivä = Ilmoitettu 22. joulukuuta 2011 | löytäjät = Charpinet et al. | löytötapa = Säteisnopeusmenetelmä | tähden nimi = Kepler-70 | etäisyys auringosta = 3 850 vv | tähden massa = 0,496 M☉ | tähden spektriluokka = sdB | tähden metallipitoisuus = | isoakselin puolikas = 0,006 | eksentrisyys = | kiertoaika = 0,2401 | inklinaatio = | massa = 0,0014 | massa maa = 0,44 | säde = 0,068 | säde maa = 0,759 }} Kepler-70b (tunnetaan myös nimillä KOI-55.01 ja KOI-55 b) on eksoplaneetta, jonka löytämisestä ilmoitettiin julkisesti 22. joulukuuta 2011. Se kiertää himmeää B-tyypin alikääpiötähteä Kepler-70 noin 3 850 valovuoden päässä Maasta, Joutsenen tähdistön suunnalla. Planeetan massa vastaa noin 0,44 Maan massaa, ja sen tiheys 5 500 kg/m3 ei myöskään eroa juuri Maan tiheydestä. == Fyysiset ominaisuudet == Kepler-70b kiertää emotähteään 0,006 AU:n etäisyydellä, ja sen kiertoaika on vain noin 5,76 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 7 178 Kelviniin, mikä tekee siitä myös kuumimman tunnetun eksoplaneetan. Kepler-70b ja sen naapuriplaneetta Kepler-70c ovat 3:2 -resonanssissa keskenään. Ne lienevät selvinneet emotähtensä jättiläistähtivaiheesta, joka päättyi noin 18 miljoonaa vuotta sitten. == Katso myös == *Ktooninen planeetta *Luettelo ennätyksellisistä eksoplaneetoista == Lähteet == Luokka:Eksoplaneetat
Päristäjäherttu

Päristäjäherttu (Cisticola ayresii) on herttujen heimoon kuuluva varpuslintu. ==Levinneisyys== Päristäjäherttua tavataan Afrikan etelä- ja keskiosissa. Sen on kuvattu olevan yleinen suurimmassa osassa levinneisyysaluettaan. Lajin kannankehitys on laskeva, mutta se on luokiteltu elinvoimaiseksi, koska sen ei uskota vielä olevan vaarassa. ==Lähteet== Luokka:Hertut (suku)
Kultapääherttu

Kultapääherttu (Cisticola exilis) on herttujen heimoon kuuluva varpuslintu. ==Levinneisyys== Kultapääherttua tavataan Etelä- ja Kaakkois-Aasiassa sekä Australiassa. Sen on raportoitu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Hertut (suku)
Matti Salkojärvi

Matti Salkojärvi (s. 10. maaliskuuta 1984 Jyväskylä) on suomalainen jalkapalloilija. Pelipaikaltaan hän on maalivahti ja hän on uransa aikana edustanut JJK:ta, IFK Mariehamnia, FC Vaajakoskea, JIPPOa, FC Blackbirdia ja Jämsänkosken Ilvestä. Hän on debytoinut Veikkausliigassa 26. kesäkuuta vuonna 2008 MIFK:n riveissä ottelussa FC Interiä vastaan. == Lähteet == Salkojärvi transfermarketin sivuilla Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Aleksandr Kozlowsky

Aleksandr Nikolajevitš Kozlowsky (, Kozlovski; 18. elokuuta 1864 Pietarin kuvernementti, Venäjän keisarikunta – 7. maaliskuuta 1940 Helsinki, Suomi) oli venäläinen kenraalimajuri, joka osallistui vuonna 1921 Kronstadtin kapinaan ja jota bolševikkien propagandassa väitettiin koko kapinan johtajaksi.Harry Halén: Sotakommunismista sotavankeuteen: Kronstadtin pakolaiset Suomessa, s. 5–7, 15, 98. Unholan Aitta 32. Helsinki 2010.Козловский Александр Николаевич Hrono.info. Viitattu 25.8.2013. Kozlowsky oli ennen Venäjän vallankumousta sotilasinsinööriteknikko ja Venäjän rannikkotykistön eversti. Hän aloitti upseerinuransa vänrikkinä vuonna 1883 ja yleni vuoteen 1904 mennessä everstiksi. Hän toimi vuodesta 1912 alkaen tykistöprikaatin komentajana ja vuodesta 1916 armeijakunnan tykistön tarkastajana.Козловский Александр Николаевич Grwar.ru. Viitattu 5.12.2014. Kozlowsky erosi vakinaisesta palveluksesta vuonna 1917, mutta hänet kutsuttiin tästä huolimatta Kornilovin kapinaa selvitellesseen tutkintakomissioon ja hän sai ylennyksen kenraalimajuriksi. Vuonna 1918 Kozlowsky palveli puna-armeijassa kenraali Dmitri Parskin esikunnassa ja sen jälkeen Kronstadtissa puolustusesikunnan tykistöpäällikkönä sekä varuskunnan puolustusneuvoston jäsenenä. Bolševikkien valtaa vastustaneiden merisotilaiden kapinan puhjettua maaliskuussa 1921 myös varuskuntasaaren upseerit asettuivat tukemaan sitä. Kozlowskylla ei tiettävästi ollut merkittävää roolia tapahtumissa, mutta bolševikit väittivät juuri hänen johtavan vastavallankumouksellista kapinaa. Bolševikkien kannalta oli edullisempaa esittää asia siten, että kapina olisi ollut ”tsaarin kenraalin” johtama. Kozlowsky oli Kronstadtin korkea-arvoisin upseeri ja päätyi syntipukiksi.Jussi Konttinen: Vaiteliaat kapinalliset (vain tilaajille). Helsingin Sanomat 13.3.2011. Viitattu 5.12.2020. Kozlowsky pakeni kapinan kukistamisen yhteydessä tuhansien muiden tavoin Suomeen. Hänen Pietarissa asunut perheensä jäi bolševikkien vangiksi, mutta 12-vuotias tytär vapautettiin ja tämä onnistui syyskesällä 1921 pakenemaan rajan yli Suomeen isänsä luo. Kozlowsky työskenteli myöhemmin Terijoen internaatin opettajana ja sen jälkeen Viipurissa mekaanisella verstaalla. Vuodesta 1926 hän asui Helsingissä ja toimi mekaanikkona. Hän ei ollut tekemisissä muiden valkoisten emigranttien kanssa. Hän kuoli vuonna 1940 ja hänet on haudattu Pyhän Nikolauksen seurakunnan hautausmaalle Helsingin Hietaniemeen.Aleksandr Nikolajevitš Kozlowsky Billiongraves.com. Viitattu 5.12.2020. Kozlowskyn tytär meni naimisiin suomalaisen everstin Arvo Wiitasen kanssa, ja heidän jälkeläisiään elää yhä Suomessa. ==Lähteet== ==Aiheesta muualla== *Козловский Александр Николаевич Grwar.ru Luokka:Venäläiset kenraalit Luokka:Vuonna 1864 syntyneet Luokka:Vuonna 1940 kuolleet
John Newman

John William Peter Newman (s. 16. kesäkuuta 1990 Settle, Englanti) on brittiläinen laulaja-lauluntekijä. Hänen esikoisalbuminsa Tribute julkaistiin 14. lokakuuta 2013. Sen ensimmäinen singlejulkaisu ”Love Me Again” nousi Britannian singlelistan kärkeen heinäkuussa 2013. ”Love Me Again” on myös EA Sportsin FIFA 14 -pelin soundtrackilla. Newmanilla on sopimus levy-yhtiö Island Recordsin kanssa. Hän esiintyi Suomessa ensi kertaa Tammerfest- festivaalilla kesällä 2014. == Diskografia == === Studioalbumit === * Tribute (2013) *Revolve (2015) === Singlet === * ”Love Me Again” (2013) * ”Cheating” (2013) * ”Losing Sleep” (2013) * ”Out of My Head” (2014) *"Feelings" (2019) *"Without You" (2019) *"A.N.i.MA.L" (2019) *"Stand By Me" (2020) *"High On You" (2020) == Lähteet == == Aiheesta muualla == * John Newmanin kotisivu Luokka:Brittiläiset laulajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Kongruenssi

Kongruenssi on useilla eri tieteenaloilla käytetty termi: * kongruenssi, matematiikassa kahden luvun ominaisuus, että niillä on sama jakojäännös (tietyllä luvulla jaettaessa) * kongruenssi eli yhtenevyys, geometriassa kahden kuvion samanmuotoisuus ja -kokoisuus * kongruenssi, kielitieteessä lauseenjäsenen taipuminen toisen lauseenjäsenen mukaisesti
Beautiful Ohio

”Beautiful Ohio” (vap. suom. Kaunis Ohio) on Robert A. Kingin säveltämä ja Ballard MacDonaldin sanoittama musiikkikappale vuodelta 1918. Kappale valittiin vuonna 1969 yhdysvaltalaisen Ohion osavaltion tunnuslauluksi. MacDonald kirjoitti sanoituksen tavanomaiseksi rakkauslauluksi; vuonna 1989 Wilbert B. McBride muutti laulun sanoitusta kuvaamaan realistisemmin osavaltiota itseään ja poisti samalla alkuperäisen rakastavaisten kuvauksen sanoituksesta kokonaan. == Lähteet == Luokka:Vuoden 1918 kappaleet Luokka:Ballard MacDonaldin sanoittamat kappaleet Luokka:Yhdysvaltain osavaltioiden laulut
Baseballin SM-sarja 2013

Baseballin SM-sarjassa 2013 pelasi neljä joukkuetta. Expos voitti yhdennentoista perättäisen mestaruutensa. ==Runkosarja== joukkue Ot. V H AVG Ex Pu Bu Tig Espoo Expos 15 12 3 .800 4-3 6-3 4-3 17-0 7-3 11-4 7-4 5-2 Baseball Puumat 15 8 7 .533 5-4 11-7 9-6 8-7 5-12 7-5 5-16 Bullets 15 6 9 .400 2-10 6-10 11-10 21-6 15-5 11-1 12-16 Tampere Tigers 15 4 11 .267 10-15 1-10 6-10 2-4 11-12 25-15 9-10 6-5 Expos ja Puumat loppuotteluun. ==Loppuottelut== Espoo Expos – Baseball Puumat 23\. elokuuta Leppävaara Expos Puumat 10–9 24\. elokuuta Leppävaara Puumat Expos 6–7 25\. elokuuta Leppävaara Expos Puumat 8–3 Expos Suomen mestari voitoin 3–0 == Palkinnot == MVP: Ville-Herman Saarman (Puumat) Paras lyöjä: Yoan Martinez (Tigers) Paras syöttäjä: Ville-Herman Saarman (Puumat) Paras puolustaja: Timo Liiri (Expos) Paras varastaja: Juha Muukkonen (Expos) Paras tulokas: Harri Kairavuo (Puumat) Finaalien MVP: Timo Liiri (Expos) Kehittynein pelaaja: Heedo Lee (Bullets) ==Lähteet== * Otteluohjelma Luokka:Baseballin SM-sarja Luokka:Vuoden 2013 baseball
Wenatchee Wild

Wenatchee Wild on Western Hockey Leaguessa pelaava junioriseura. Seuran kotikaupunki on Wenatchee, Washington, Yhdysvalloissa. Seura pelasi ennen Cranbrookissa, Brittiläisessä Kolumbiassa, mutta seuran huonon menestyksen ja WHL:än pienimmän yleisömäärän vuoksi moni ei ollut yllättynyt, kun joukkue ilmoitettiin muuttavan Winnipegiin. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Alex Garrett L 2005 Saskatoon, Saskatchewan, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 5 Josh Fluker R 2006 Boissevain, Manitoba, Kanada 6 Seth Tansem R 2006 Kelowna, Brittiläinen Kolumbia, Kanada 7 Brayden Pankey L 2006 Colbert, Washington, Yhdysvallat 25 Lukas McCloskey R 2005 Irvine, Kalifornia, Yhdysvallat 29 Easton Kovacs L 2004 Delta, Brittiläinen Kolumbia, Kanada Reid Andresen L 2005 Saskatoon, Saskatchewan, Kanada Eastyn Mannix L 2005 Wainwright, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 9 Zach Benson L KH 2005 Chilliwack, Brittiläinen Kolumbia, Kanada 10 Evan Friesen (C) L OLH 2004 Winnipeg, Manitoba, Kanada 16 Maddix McCagherty L VLH 2006 Kelowna, Brittiläinen Kolumbia, Kanada 19 Deagen McMillan R KH 2005 Vernon, Brittiläinen Kolumbia, Kanada 23 Jeremiah Roberts R H 2007 Colorado Springs, Colorado, Yhdysvallat 25 Ty Fraser R OLH 2005 Raymond, Alberta, Kanada Gabe Ludwig L VLH 2004 Eagle River, Alaska, Yhdysvallat Shaun Rios L H 2005 San José, Kalifornia, Yhdysvallat Zane Saab L H 2006 Edmonton, Alberta, Kanada Dawson Seitz R OLH 2005 Medicine Hat, Alberta, Kanada Luka Shcherbyna R H 2006 Vancouver, Brittiläinen Kolumbia, Kanada Tye Spencer R OLH 2004 Saskatoon, Saskatchewan, Kanada Tyson Zimmer R OLH 2004 Russell, Manitoba, Kanada Lähde: EliteProspectshttps://www.eliteprospects.com/team/858/winnipeg-ice Viitattu 28.9.2021. == Joukkueenjohto == * Päävalmentaja: Don Nachbaur * Apuvalmentaja: Taras McEwen * Apu- & Maalivahtivalmentaja: Byron Spriggs * Fysiikkavalmentaja: Nick Lichti * Fysiikkavalmentaja: Derek Tarko * Taitovalmentaja: Larry Woo * Huoltopäällikkö: Cole Hillier * Toimitusjohtaja: Matt Cockell * Apulaistoimitusjohtaja: Jake Heisinger Lähde: EliteProspects == Lähteet == == Aiheesta muualla == * Kootenay Icen verkkosivut * Kootenay Icen EliteProspects sivut Luokka:Kanadalaiset jääkiekkoseurat
Sachia Vickery

Sachia Vickery (s. 11. toukokuuta 1995 Hollywood, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 73 heinäkuussa 2018. Hän on voittanut urallaan kaksi ITF-turnausta kaksinpelissä. Vickery sai villin kortin vuoden 2013 Yhdysvaltain avoimiin voitettuaan maansa 18-vuotiaiden mestaruuden. Hän sai turnauksen nelinpeliin myös villin kortin voitettuaan siinä mestaruuden Allie Kiickin parina. Hän voitti kaksinpelin ensimmäisellä kierroksella Mirjana Lučić-Baronin, mutta hävisi toisella kierroksella Julia Glushkolle. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Lethbridge Hurricanes

Lethbridge Hurricanes on Western Hockey Leaguessa pelaava junioriseura. Seuran kotikaupunki on Lethbridge Albertassa, Kanadassa.Lethbridge Hurricanes. Eliteprospects. Viitattu 8.7.2016. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka Jackson Unger L 2005 Calgary, Alberta, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Logan McCutcheon R 2004 Saskatoon, Saskatchewan, Kanada 8 Noah Chadwick (C) L 2005 Saskatoon, Saskatchewan, Kanada 9 Tristen Doyle R 2006 Winnipeg, Manitoba, Kanada Grady Pichette R 2008 Okotoks, Alberta, Kanada Vojtěch Port R 2005 Jihlava, Tšekki Caden Price L 2005 Saskatoon, Saskatchewan, Kanada Braeden Wynne R 2004 Coquitlam, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 10 Dylan Sydor R KH 2003 Kamloops, Brittiläinen Kolumbia, Kanada 14 Miguel Marques R VLH 2006 Prince George, Brittiläinen Kolumbia, Kanada 18 Logan Wormald L KH 2005 Langley, Brittiläinen Kolumbia, Kanada 19 Brayden Edwards R OLH 2004 Abbotsford, Brittiläinen Kolumbia, Kanada 28 Leo Braillard L OLH 2005 La Chaux-de-Fonds, Sveitsi Zach Bansley R OLH 2005 Tisdale, Saskatchewan, Kanada Kooper Gizowski L OLH 2005 Edmonton, Alberta, Kanada Jordan Gustafson L KH 2004 Ardrossan, Alberta, Kanada Trae Johnson L VLH 2005 Martensville, Saskatchewan, Kanada Colton Langkow L KH 2004 Scottsdale, Arizona, Yhdysvallat Shane Smith L VLH 2005 Cessford, Alberta, Kanada Anthony Wilson R OLH 2005 Swift Current, Saskatchewan, Kanada Brayden Yager R KH 2005 Saskatoon, Saskatchewan, Kanada == Joukkueenjohto == * Päävalmentaja: Brent Kisio * Apuvalmentaja: Ryan Aasman * Apuvalmentaja & Apulaistoimitusjohtaja: Matt Anholt * Maalivahtivalmentaja: Kevin Swanson * Fysiikkavalmentaja: Trevor Hardy * Luisteluvalmentaja: Charlie Mattersdorfer * Huoltopäällikkö: Rhett White * Toimitusjohtaja: Peter Anholt * Pääkykyjenetsijä: Rob MacLachlan ==Lähteet== == Aiheesta muualla == * Lethbridge Hurricanesin verkkosivut Luokka:Kanadalaiset jääkiekkoseurat Luokka:Albertan urheilu Luokka:Vuonna 1967 perustetut urheiluseurat
Zoot Sims

John Haley «Zoot» Sims (29. lokakuuta 1925 Inglewood, Kalifornia, Yhdysvallat – 23. maaliskuuta 1985 New York, New York, Yhdysvallat) oli yhdysvaltalainen jazz-saksofonisti, joka tunnettiin aikanaan eräänä maailman parhaista alallaan. John Haley Sims kasvoi vaudeville-kiertueilta elantonsa saaneessa Simsin perheessä. Hänen veljensä Ray Sims tuli tunnetuksi pasunistina. Sims liittyi Benny Goodmanin orkesteriin 1940-luvulla ja soitti myös Artie Shawin ja Stan Kentonin kanssa, ennen kuin hän liittyi Yhdysvaltain armeijaan (1944-46). Asepalveluksen jälkeen hän tuli tunnetuksi yhtenä Woody Hermanin yhtyeen "neljästä veljeksestä" yhdessä Stan Getzin, Herb Stewardin ja Serge Chaloffin kanssa. Sims levytti yli 50 sooloalbumia. Hän myös säesti Joe Turneria ja Jimmy Rushingia sekä levytti yhdessä lukuisten big bandien, kuten Count Basien kanssa. ==Lähteet== Luokka:Yhdysvaltalaiset jazzsaksofonistit Luokka:Vuonna 1925 syntyneet Luokka:Vuonna 1985 kuolleet
Medicine Hat Tigers

Medicine Hat Tigers on Western Hockey Leaguessa pelaava junioriseura. Seuran kotikaupunki on Medicine Hat Albertassa. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 35 Jordan Switzer L 2007 Edmonton, Alberta, Kanada Harrison Meneghin L 2004 South Surrey, Brittiläinen Kolumbia, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 Tyson Moss L 2007 Port Moody, Brittiläinen Kolumbia, Kanada 22 Josh Van Mulligen R 2005 Medicine Hat, Alberta, Kanada 23 Veeti Väisänen L 2006 Hamina, Suomi 25 Niilopekka Muhonen L 2006 Kuopio, Suomi Tanner Molendyk L 2005 McBride, Brittiläinen Kolumbia, Kanada Bryce Pickford R 2006 Chauvin, Alberta, Kanada Jonas Woo R 2006 Winnipeg, Manitoba, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 5 Kadon McCann L KH 2007 Cochrane, Alberta, Kanada 7 Oasiz Wiesblatt (A) L KH 2004 Calgary, Alberta, Kanada 10 Mathew Ward L KH 2004 Kamloops, Brittiläinen Kolumbia, Kanada 16 Hunter St. Martin L KH 2005 Edmonton, Alberta, Kanada 17 Carter Cunningham R OLH 2006 Lethbridge, Alberta, Kanada 21 Ryder Ritchie R VLH 2006 Calgary, Alberta, Kanada 28 Cayden Lindstrom L KH 2006 Chetwynd, Brittiläinen Kolumbia, Kanada 29 Ethan Neutens R KH 2005 Cochrane, Alberta, Kanada 34 Andrew Basha L VLH 2005 Calgary, Alberta, Kanada 36 Brayden Ryan-MacKay L VLH 2008 Calgary, Alberta, Kanada 39 Marcus Pacheco R OLH 2005 Edmonton, Alberta, Kanada 72 Gavin McKenna L VLH 2007 Whitehorse, Yukon, Kanada Misha Volotovskii L VLH 2005 Calgary, Alberta, Kanada Lähde: EliteProspectshttps://www.eliteprospects.com/team/859/medicine- hat-tigers Viitattu 29.9.2021. == Joukkueenjohto == * Päävalmentaja & Toimitusjohtaja: Willie Desjardins * Apuvalmentaja: Joey Frazer * Apuvalmentaja: Josh Maser * Maalivahtivalmentaja: Matthew Wong * Videovalmentaja: Jayce Desjardins * Fysiikkavalmentaja & Huoltopäällikkö: Mikki Lanuk * Henkilöstöjohtaja: Bobby Fox Lähde: EliteProspectshttps://www.eliteprospects.com/team/859/medicine-hat-tigers Viitattu 29.9.2021. == Lähteet == == Aiheesta muualla == * Medicine Hat Tigersin verkkosivut * Medicine Hat Tigersin EliteProspects-sivut Luokka:Kanadalaiset jääkiekkoseurat Luokka:Albertan urheilu
Shōhachi Ishii

Shōhachi Ishii (, 20. syyskuuta 1926 Tokio – 4. tammikuuta 1980) oli japanilainen vapaapainija ja olympiavoittaja. 57 kilogramman painoluokassa kilpaillut Ishii voitti vapaapainissa olympiakultaa Helsingissä 1952.Olympics at Sports-Reference.comInternational Wrestling Database == Lähteet == * Shohachi Ishii Bio, Stats, and Results Olympics at Sports-Reference.com * Ishii, Shohachi (JPN) International Wrestling Database === Viitteet === == Aiheesta muualla == Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1926 syntyneet Luokka:Vuonna 1980 kuolleet
Sikaiana

Sikaiana on pieni atollisaari, joka kuuluu Salomonsaariin. Sikaianalla asuu noin 300 ihmistä, jotka ovat polynesialaisia ja puhuvat sikaianan kieltä. Saari on lähes 14 kilometriä pitkä ja sen laguuni Te Moana on täysin koralliriutan sulkema. Kokonaispinta-ala on vain 2 km2. Sikaianan aiempi nimi on Stewart-saari. Saarelle ei ole helppo rantautua luontaisen sataman puuttuessa. Sikaianan länsipuolella on kolme luotoa nimeltään Tehaolei, Matuiloto ja Matuavi. Luokka:Salomoninsaarten saaret
Yūshū Kitano

Yūshū Kitano (, 14. huhtikuuta 1930 Osakan prefektuuri – 27. helmikuuta 2016 Nishinomiya) oli japanilainen vapaapainija ja olympiamitalisti. 52 kilogramman painoluokassa kilpaillut Kitano saavutti vapaapainissa olympiahopeaa Helsingissä 1952, MM-hopeaa Tokiossa 1954 ja Aasian kisojen hopeaa Manilassa 1954.Sports-Reference.comInternational Wrestling Database Hän oli kaksinkertainen Japanin mestari (1952, 1953). Kitano kuoli 27. helmikuuta 2016 Nishinomiyassa. == Lähteet == * Yushu Kitano Bio, Stats and Results Olympics at Sports-Reference.com * Kitano, Yushu (JPN) International Wrestling Database === Viitteet === == Aiheesta muualla == Luokka:Japanilaiset vapaapainijat Luokka:Japanilaiset olympiamitalistit Luokka:Vuonna 1930 syntyneet Luokka:Vuonna 2016 kuolleet
Khalil Taha

Khalil Taha (, 5. kesäkuuta 1932 Beirut – 27. heinäkuuta 2020 Venice, Florida, Yhdysvallat) oli libanonilainen kreikkalais-roomalaisen tyylin painija ja olympiamitalisti. Taha saavutti kreikkalais-roomalaisen painin 73 kilogramman sarjassa olympiapronssia Helsingissä 1952. Lisäksi hän saavutti 78-kiloisten painoluokassa hopeamitalin Välimeren kisoissa vuonna 1951. Tahan Safi-veli oli myös painin arvokisamitalisti. Taha muutti Yhdysvaltoihin ja asui Floridan Venicessä vuodesta 1981. Hän kuoli munuaissairauteen 88-vuotiaana 27. heinäkuuta 2020.https://www.legacy.com/obituaries/heraldtribune/obituary.aspx?n=khalil- taha&pid;=196568219&fhid;=9074OlympediaInternational Wrestling Database == Lähteet == * * Taha, Khalil (LIB) International Wrestling Database === Viitteet === == Aiheesta muualla == * Luokka:Libanonilaiset kreikkalais- roomalaisen tyylin painijat Luokka:Libanonilaiset olympiamitalistit Luokka:Vuonna 1932 syntyneet Luokka:Vuonna 2020 kuolleet
Harri Karjala

Harri Karjala (s. 23. toukokuuta 1985) on suomalainen entinen salibandyn pelaaja. Karjala pelasi Salibandyliigassa yhteensä 13 kautta edustaen SPV:tä ja TPS:ää. Hän voitti lajin Suomen mestaruuden kausina 2011–2012, 2012–2013 ja 2014-2015. Keväällä 2019 Karjala ilmoitti lopettavansa pelaajauransa. == Lähteet == Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Kordelinin kappeli

Kordelinin kappeli on Rauman vanhalla hautausmaalla sijaitseva siunauskappeli, jonka kryptaan on haudattu liikemies Alfred Kordelin (1868–1917). Hänen omaistensa varoilla rakennettu jugendtyylinen hautakappeli on arkkitehti Lars Sonckin suunnittelema ja valmistunut vuonna 1921. Kappelin vihki käyttöön Turun tuomiorovasti Einar Candolin. Kolme vuotta myöhemmin Alfred Kordelinin säätiö lahjoitti sen Rauman kaupungille siunauskappeliksi.Suomalaisia kirkkoja ja kappeleita Viitattu 26.8.2013. Kappelin toteutukseen on osallistunut useita merkittäviä suomalaisia taiteilijoita. Kryptan ja kappelin sisäänkäyntien yhteydessä olevat portaaliveistokset on suunnitellut kuvanveistäjä Emil Wikström. Wikström toteutti ensin vuosina 1922–1923 kryptan ovea reunustavat enkeliaiheiset kiviveistokset. Myöhemmin Kordelinin säätiö lahjoitti Rauman seurakunnalle Wikströmin pronssiveistokset Elämän alku (1939) ja Elämän loppu (1940), jotka sijoitettiin kappelin ulkoportaikon molemmin puolin. Niistä ensimmäinen esittää nuorta äitiä sylilapsen kanssa ja jälkimmäinen vanhaa miestä.Liisa Lindgren: Memoria: Hautakuvanveisto ja muistojen kulttuuri, s. 138–140. SKS, Helsinki 2009. Kappelin julkisivun koristereliefit ovat kuvanveistäjä Gunnar Finnen tekemiä. Kappelin ikkunoiden Münchenissä valmistetut lasimaalaukset on suunnitellut Bruno Tuukkanen. Länsiseinän maalausten aiheet ovat Uudesta ja itäseinän Vanhasta testamentista. Kappelin sisätilan koristemaalaukset ovat myös Tuukkasen käsialaa, stukko-ornamentit on valmistanut koristemaalari Carl Slotte. Tuukkanen on tehnyt lisäksi kryptan kattomaalaukset. Alttarilla oleva puinen kullattu krusifiksi on kuvanveistäjä Eino Räsäsen työ vuodelta 1953. Kappeliin mahtuu siunaustilaisuuksissa noin 65 henkeä.Rauman seurakunta Viitattu 26.8.2013. Sen urut on valmistettu Kangasalan urkutehtaassa vuonna 1921 ja ne on restauroitu 1996. Vuonna 2010 julkaistiin kappelissa äänitetty albumi Hommage á Alfred Kordelin, jolla sen urkuja soittaa musiikin tohtori Jan Lehtola."Urkulevytys Hommage á Alfred Kordelin", Alfred Kordelinin säätiö Viitattu 26.8.2013. == Portaaliveistokset == Tiedosto:Kordelinin kappelin portaaliveistos 2 by Wikström.jpg|Emil Wikström: Elämän alku (1939). Tiedosto:Kordelinin kappelin portaaliveistos 1 by Wikström.jpg|Emil Wikström: Elämän loppu (1940). Tiedosto:Kordelinin kappelin portaaliveistos 4 by Wikström.jpg|Emil Wikström: Kryptan portaaliveistos (1922–1923) Tiedosto:Kordelinin kappelin portaaliveistos 3 by Wikström.jpg|Emil Wikström: Kryptan portaaliveistos (1922–1923) == Koristereliefit == Tiedosto:Kordelinin kappelin korkokuva 1 by Finne.jpg|Gunnar Finne: Reliefit pääsisäänkäynnissä – viiniköynnös, surevat enkelit ja polvistunut elonleikkaaja (1921). Tiedosto:Kordelinin kappelin korkokuva 2 by Finne.jpg|Gunnar Finne: Orjantappuraköynnös-reliefi ikkunanpielissä (1921). Tiedosto:Kordelinin kappelin korkokuva 3 by Finne.jpg|Gunnar Finne: Tyylitelty leijona -reliefi räystäspäädyssä (1921). == Lähteet == Luokka:Rauman kirkot Luokka:Suomen kivikirkot
Jan Costin Wagner

Jan Costin Wagner (s. 13. lokakuuta 1972 Langen, Hessen, Saksan liittotasavalta) on saksalainen kirjailija. Hän on kirjoittanut rikosromaaneja, joiden päähenkilö on leskeksi jäänyt Kimmo Joentaa -niminen turkulainen poliisi. Wagner on myös albumin julkaissut muusikko.Leena Becker, Turkulaisetsivän saksalainen isä, Helsingin Sanomat 26.8.2013 sivu B 9 Wagnerin teoksia on käännetty 14 kielelle. Ne ovat saaneet palkintoja, ja The Timesin kriitikon mukaan Wagner on jopa "parempi kuin Mankell". Romaaneja ei ole pidetty tavallisina rikosromaaneina, sillä rikoksen sijasta huomion kohde on rikoksen aiheuttama tuho. Teoksesta Vaietut vuodet on Baran bo Odar ohjannut Saksassa elokuvan Das letzte Schweigen (2010), jonka toisena käsikirjoittajana Wagner oli. Britanniassa on suunnitteilla Joentaa- televisiosarja. Wagner on opiskellut Frankfurtin yliopistossa germanistiikkaa ja historiaa. Hänen puolisonsa on suomalainen kuvataiteilija Niina Wagner. ==Kirjallinen tuotanto== * Nachtfahrt. Eichborn, 2002, ISBN 3-8218-0700-8. (Kriminalroman) * Eismond. Eichborn, 2003, ISBN 3-8218-0699-0. (Kriminalroman der Kimmo-Joentaa-Reihe) * Schattentag. Eichborn, 2005, ISBN 3-8218-0756-3. (Kriminalroman) * Das Schweigen. Eichborn, 2007, ISBN 3-8218-0757-1. (Kriminalroman der Kimmo-Joentaa-Reihe) * Im Winter der Löwen. Eichborn, 2009, ISBN 978-3-8218-0758-4. (Kriminalroman der Kimmo-Joentaa-Reihe) * Das Licht in einem dunklen Haus. Galiani Verlag, 2011, ISBN 978-3-86971-016-7. (Kriminalroman der Kimmo-Joentaa-Reihe) ;Suomennetut teokset * Jääkuu (Eismond), suom. Anja Meripirtti. WSOY, 2005. Sapo-sarja 434, ISBN 951-0-30293-7 * Vaietut vuodet (Das Schweigen), suom. Raija Nylander. WSOY, 2009 Sapo-sarja 449, ISBN 978-951-0-34184-1 ==Diskografia== * Behind the Lines, 2010 == Palkinnot ja tunnustukset== * 2002 Marlowe-kirjallisuuspalkinto teoksesta Nachtfahrt * 2003 Aufenthaltsstipendium des Berliner Senats im Literarischen Colloquium Berlin * 2004 Förderpreis zum Hans-Erich-Nossack- Preis * 2008 Deutscher Krimi Preis (3. Platz) teoksesta Das Schweigen * 2012 Krimi des Jahres 2011 (Platz 10) in der KrimiZEIT-Bestenliste teoksesta Das Licht in einem dunklen Haus ==Lähteet== ==Aiheesta muualla== * Jan Costin Wagnerin kotisivu * Haastattelu sivustolla Krimi-forum.net * "Befragung" sivustolla Alligatorpapiere.de * "Mann ohne Format" Haastattelu Jan Costin Wagner romaanin Im Winter der Löwen johdosta, U mag, 29.1.2009 Luokka:Saksalaiset kirjailijat Luokka:Saksalaiset muusikot Luokka:Rikoskirjailijat Luokka:Vuonna 1972 syntyneet Luokka:Elävät henkilöt
Liskosilmät

Liskosilmät (Notosudidae tai Scopelosauridae) on auloppikaloihin kuuluva heimo. Heimon kaloja tavataan kaikista subarktiselta alueelta subantarktiselle alueelle. ==Lajit ja anatomia== Varhaisimmat liskosilmien heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 3 sukua ja 19 lajia. Kooltaan liskosilmälajit ovat tyypillisesti noin 10-50 cm pitkiä ja ruumiinmuodoltaan pitkänomaisia ja hoikkia. Tyypillisiä piirteitä liskosilmille ovat suuret silmät, rasvaevä, haarautunut pyrstöevä ja uimarakon puuttuminen. Muista auloppikaloista poiketen liskosilmälajien poikasilla on hampaat, jotka ne kuitenkin menettävät aikuistuessaan. Väritykseltään heimon kalat ovat mustia tai ruskeita. Liskosilmät ovat hermafrodiitteja. ==Levinneisyys ja elintavat== Liskosilmälajeja tavataan Atlantista, Intian valtamerrestä ja Tyynestämerestä pohjoisessa Jäämeren läheisyydestä etelään Eteläisen jäämeren läheisyyteen. Runsaimpia ne ovat lauhkeissa ja lämpimissä vesissä. Liskosilmät ovat syvänveden kaloja, joiden ravintoa ovat eläinplankton, pienet kalat ja äyriäiset. ==Lähteet== Luokka:Auloppikalat
Chanel Simmonds

Chanel Simmonds (s. 10. elokuuta 1992 Kempton Park) on eteläafrikkalainen tennispelaaja. Parhaimmillaan hän on ollut kaksinpelissä WTA-listan sijalla 158 toukokuussa 2013. Hän on voittanut urallaan 12 ITF-turnausta kaksinpelissä. Simmonds teki debyyttinsä Grand Slam -turnauksen pääsarjassa Yhdysvaltain avoimissa 2013, johon hän pääsi mukaan karsintojen kautta. Hän hävisi avauskierroksen ottelunsa. == Lähteet == == Aiheesta muualla == * * Luokka:Eteläafrikkalaiset tennispelaajat Luokka:Vuonna 1992 syntyneet Luokka:Elävät henkilöt
Zavidovo

thumb|right|Toisen maailmansodan itärintaman taisteluiden muistomerkki Zavidovossa. Zavidovo () on Venäjällä Tverin alueella Konakovon piirissä sijaitseva kylä (selo). Kylässä on Venäjän presidentin virka-asunto, jota käyttivät myös neuvostojohtajat. Asunto sijaitsee Zavidovon luonnonsuojelualueella. Unescon mukaan Zavidovo on maailman luonnonsuojelualueista turvatuimpia. Luonnonsuojelualue sijaitsee 150 kilometrin päässä Moskovasta, ja alue on Tverin alueen lisäksi osittain Moskovan alueella Lamajoen ja Volgan sivujoen Šošajoen rannalla, Ivankovon tekojärven rannalla. Luonnonsuojelualueen laajuus on 1 250 km². Siellä on runsas eläinlajisto, 41 nisäkäslajia, muun muassa lumikkoja, kärppiä, karhuja, ilveksiä ja kettuja. Tekojärven alueella on 90 kylää, joissa on yhteensä 20 000 asukasta. Armeijan ensimmäiset metsästysseurat perustettiin Zavidovoon sisällissodan jälkeen. Perustajina olivat puna-armeijan komissaarit ja päälliköt. Luonnonsuojelualue sai 1931 armeijan metsästysalueen virallisen aseman. Armeijan metsästysalue lakkautettiin 1951. Päätös sen perustamisesta uudestaan tehtiin 1960-luvun alussa. Luonnonsuojelualueella ovat käyneet monet poliittiset johtajat, kuten Josip Broz Tito, Fidel Castro, Erich Honecker, Urho Kekkonen ja János Kádár. Neuvostoliiton puolustusministeriö perusti metsästysalueelle 1971 kokeellisen tutkimusalueen. Vuonna 1996 valtion rakennuskompleksi sai presidentin virka-asunnon aseman. Residenssiin kuuluu hotelli, metsästysalue, uima-altaita, saunoja, venesatama ja erilaisia palveluja. ==Venäjän presidentin maaseutuasunnot== *Novo-Ogarjovo *Botšarov Rutšei == Katso myös == * Zavidovo-vuoto (1972) Luokka:Tverin alue Luokka:Venäjän virka-asunnot
Valkoisen miehen taakka (elokuva)

Valkoisen miehen taakka (White Man’s Burden) on vuonna 1995 ensi-iltansa saanut Desmond Nakanon ohjaama elokuva. == Juoni == Tarina sijoittuu vaihtoehtoiseen todellisuuteen, Yhdysvaltoihin, jossa mustat ovat yläluokkaa ja valkoiset ghettojen asukkaita. Louis Pinnock (John Travolta) on kahden lapsen isä, joka työskentelee suklaatehtaassa. Toimittaessaan lähetystä yrityksen johtajalle Thaddeus Thomakselle hän näkee vahingossa Thomaksen vaimon (Margaret Avery) riisuutumassa ja menettää tästä syystä työpaikkansa. Myöhemmin mustat poliisit hakkaavat hänet ja hän saa häädön kodistaan. Epätoivoisena tilanteestaan Pinnock tarttuu aseeseen ja kidnappaa Thomaksen vaatien oikeutta itselleen. == Näyttelijät == == Vastaanotto == Elokuva on saanut kriitikoilta melko negatiiviset tai keskikertaiset arviot. Rotten Tomatoes -sivustolla kriitikkojet arvosanojen keskiarvo on 4.5/10 ja yleisön 2.8/5. == Lähteet == ==Aiheesta muualla== * * Luokka:Ranskalaiset draamaelokuvat Luokka:Vuoden 1995 ranskalaiset elokuvat Luokka:Yhdysvaltalaiset draamaelokuvat Luokka:Vuoden 1995 yhdysvaltalaiset elokuvat
Duan Yingying

Duan Yingying (s. 3. heinäkuuta 1989 Tianjin) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 60 huhtikuussa 2017 ja nelinpelissä sijalla 79 huhtikuussa 2018. Hän on voittanut urallaan yhden WTA-turnauksen sekä kaksin- että nelinpelissä. Duan pelasi Grand Slam -turnauksen pääsarjassa ensimmäisen kerran Yhdysvaltain avoimissa 2013, johon hän pääsi mukaan karsintojen kautta. Hän hävisi avauskierroksen ottelunsa. == Lähteet == == Aiheesta muualla == * * Luokka:Kiinalaiset tennispelaajat Luokka:Vuonna 1989 syntyneet Luokka:Elävät henkilöt
Hyks-instituutti

Hyks-instituutti Oy on yritys, joka hallinnoi lääketieteen tutkimusrahoitusta. Yritys sijaitsee Biomedicumissa Helsingin Meilahdessa. Yritys on keskittynyt laajoihin potilas- ja lääketutkimuksiin yhteistyössä Helsingin ja Uudenmaan sairaanhoitopiirin sekä kansainvälisten lääkeyritysten kanssa. Yhtiön liikevaihto vuonna 2012 oli 6,7 miljoonaa euroa. Hyks-instituutti hallinnoi myös lääketieteen tutkimus- ja opetuskeskus Biomedicumin toimintaa. Hyks- instituutin omistaa Biomedicum-säätiö, jonka hallitukseen kuuluivat 2013: *Johtajaylilääkäri Jaakko Karvonen, HUS, puheenjohtaja *Kvestori Ilkka Hyvärinen, Helsingin yliopisto *Johtaja, professori Olli Jänne, Biomedicum Helsinki *Hallituksen puheenjohtaja Olli Riikkala, Helvar Merca Oy Ab Hyks- instituutin toimitusjohtajana toimi 2013 Seppo Pakkala. == Aiheesta muualla == Hyks-instituutin sivusto Luokka:Suomalaiset lääkealan yritykset Luokka:Helsinkiläiset yritykset Luokka:Suomalaiset julkisomisteiset yhtiöt
Alexander Cellarius

Alexander Cellarius (2. helmikuuta 1898 Orenburgin kuvernementti, Venäjä – 5. heinäkuuta 1979) oli saksalainen Suomessa toisen maailmansodan aikana toiminut tiedustelu-upseeri. Hän oli sotilasarvoltaan komentaja Saksan laivastossa (saks. Fregattenkapitän). == Toiminta sota-aikana == Cellariuksesta tuli 1939 Saksan Suomen-lähetystön laivastoasiamiehen Reimar von Boninin apulainen ja hänen asemapaikkanaan oli ensin Tallinna ja sitten Tukholma. Vuonna 1941 Cellarius joutui poistumaan Ruotsista paljastuneen vakoilutapauksen vuoksi, jonka seurauksena hän siirtyi Helsinkiin, jonne perustettiin Cellariuksen johtama Abwehrin KO Finland. Sen toimisto sijaitsi Pohjoinen Makasiinikatu 9:ssä, jota alettiin kutsua Büro Cellariukseksi. Jatkosodan alettua ja Saksan vallattua Viron, perustettiin sinne vastaava toimisto, jota Cellarius toimensa ohessa johti. Suomen toimistolla oli alaosastot Mikkelin päämajassa, Rovaniemellä, Kotkassa ja Liinahamarissa Petsamossa. Büro Cellariuksen tehtäviin kuuluivat tiedustelu-, vastavakoilu- ja sabotaasitehtävät venäläisten selustassa. Saksan armeijan tiedustelupalvelun Abwehr liityttyä kesäkuussa 1944 Raichsicherheitshauptamptin (RSHA) alaisuuteen siirtyivät Byro Cellariuksen tiedustelutehtävät Suomessa elokuussa 1944 Alarich Brossin hoitoon ja Büro Cellarius jäi hoitamaan vain vastavakoilua. Kun Saksan ulkoministeri Joachim von Ribbentrop vieraili Suomessa kesäkuun lopulla 1944, hän antoi Brossille ja Cellariukselle tehtäväksi luoda Suomeen saksalaismielinen vastarintaorganisaatio, joka voisi tarvittaessa tehdä Suomessa vallankaappauksen erillisrauhan solmimisen estämiseksi. Tätä menetelmää Saksa oli käyttänyt jo Unkarissa maaliskuussa 1944. Bross ja Cellarius alkoivat etsiä organisaatioon saksalaismielisiä jäseniä erityisesti IKL:n piiristä ja SS-joukoissa palvelleista suomalaisista. Uusi organisaatio sai nimekseen Sonderkommando Nord. Kun Suomi oli solminut välirauhan Neuvostoliiton kanssa syyskuussa 1944, Büro Cellarius poistui maasta. Cellarius ja Bross johtivat sen jälkeen Sonderkommando Nordin toimintaa Pohjois-Saksassa sijainneesta Swinemündesta käsin. He organisoivat Suomeen saksalaismielisen vastarintaliikkeen; perustivat radiotiedusteluverkon, jota hoiti Helsingissä tanskalainen insinööri Thoralf Kyrre ja kokosivat Swinemündeen noin parinkymmenen suomalaisen ryhmän. Tälle ryhmälle annettiin koulutusta sabotaasitehtävissä. Osa näistä miehistä pudotettiin laskuvarjolla Suomeen ja myös saksalaiset sukellusveneet tekivät salaisia matkoja Suomen rannikolle. Sonderkommando Nordin toiminta päättyi Saksan antauduttua keväällä 1945. Cellarius ja Bross olivat sodan jälkeen ainakin jonkin aikaa läntisten tiedustelupalveluiden tehtävissä. == Lähteet == * * * Luokka:Saksalaiset vakoojat Luokka:Saksalaiset toisen maailmansodan sotilaat Luokka:Suomi 1939–1945 Luokka:Vuonna 1898 syntyneet Luokka:Vuonna 1979 kuolleet
Harry B. Smith

Harry Bache Smith (28. joulukuuta 1860 Buffalo – 2. tammikuuta 1936 Atlantic City) oli yhdysvaltalainen Broadway-sanoittaja, käsikirjoittaja ja kirjailija. 1880-luvulta 1930-luvulle kestäneellä urallaan hän sanoitti yli 6000 laulua ja teki käsikirjoituksen noin 300 näytelmään. Hänen yhteistyökumppaneihinsa Broadwaylla kuuluivat Jerome Kern, Reginald De Koven, Victor Herbert, Sigmund Romberg ja Ted Snyder. == Lähteet == == Aiheesta muualla == * * Luokka:Vuonna 1860 syntyneet Luokka:Vuonna 1936 kuolleet Luokka:Yhdysvaltalaiset sanoittajat Luokka:Yhdysvaltalaiset käsikirjoittajat Luokka:Songwriters Hall of Fame
Carl Slotte

Carl Robert Slotte (6. kesäkuuta 1878 Tammisaari – 11. joulukuuta 1946)Hietaniemen uuden kappelin kolumbaario, alempi taso, vasen pääty, ylin rivi oli suomalainen koristemaalari. Hänellä oli Helsingissä toiminut maalarinliike Carl Slotte Stuccatur & Måleriaffär.Carl Slotte. Kirjastot.fi Viitattu 26.8.2013. Slotte työskenteli aluksi Salomo Wuorion maalausliikkeessä ja opiskeli myöhemmin koristemaalausta Ruotsissa sekä Italiassa. Hänestä tuli koristemaalauksen johtava asiantuntija Suomessa, ja hän oli erityisesti tunnettu stukko-ornamenteistaan ja -reliefeistään. Slotten yritys vastasi vuosina 1902–1907 rakennetun Tampereen tuomiokirkon koristemaalauksista. Sen jälkeen hän jatkoi yhteistyötä arkkitehti Lars Sonckin kanssa ja huolehti koristemaalauksista myös useilla muilla hänen suunnittelemillaan rakennuksilla.Tampereen tuomiokirkon rakentajat Viitattu 26.8.2013. Slotte ei kuitenkaan itse maalannut kaikkia töitään, vaan käytti runsaasti apulaisia.Kallion kirkko. Kirjastot.fi. Viitattu 26.8.2013. Carl Slotten tyttärentytär on keraamikko Francesca Lindh. == Tunnettuja töitä == *Pyhän sydämen kappeli (1906) *Tampereen tuomiokirkko (1907) *Kallion kirkko (1912) *Alfred Kordelinin hautakappeli (1921) == Lähteet == Luokka:Suomalaiset maalarimestarit ja koristemaalarit Luokka:Vuonna 1878 syntyneet Luokka:Vuonna 1946 kuolleet
Slotte

Slotte on muun muassa seuraavien henkilöiden sukunimi: *Alexander Slotte (1861–1927), suomalainen opettaja ja kirjailija *Arvid Slotte (1887–1973), suomalainen taidemaalari, Karl Fredrik Slotten poika *Aslaug Slotte (1923–1997), suomenruotsalainen kirjailija *Birger Slotte (1900–1983), suomalainen laivanrakennusinsinööri *Carl Johan Slotte (1827–1903), suomalainen valtiopäivämies *Carl-Johan Slotte (1933–2017), suomalainen arkkitehti *Carl Slotte (1878–1946), suomalainen koristemaalari *Karl Fredrik Slotte (1848–1914), suomalainen fyysikko *M. A. Slotte (1878–1964), suomalainen kauppaneuvos ja nahka-alan yrittäjä *Per-Håkan Slotte (s. 1942), suomalainen arkkitehti ja poliitikko *Roger Slotte (s. 1944), ahvenanmaalainen poliitikko *Tove Slotte (s. 1957), suomalainen kuvittaja ja graafinen suunnittelija *Ulf-Erik Slotte (1931–2019), suomalainen diplomaatti
M/V Mærsk Mc-Kinney Møller

M/V Mærsk Mc-Kinney Møller on maailman suurin konttialus, jonka omistaa tanskalaiskonserni A. P. Møller-Mærsk. Se on yhtiön ensimmäinen Maersk Triple E -luokkaan kuuluva alus. Alus rakennettiin Daewoo Shipbuilding & Marine Engineering -telakalla Etelä-Koreassa, ja sen rakentaminen maksoi noin 200 miljoonaa Yhdysvaltain dollaria. Se valmistui vuonna 2013. Alus on nimetty A. P. Møller-Mærskin perustajan pojan, Mærsk Mc-Kinney Møllerin, mukaan, joka kuoli vuonna 2012. Pituudeltaan M/V Mærsk Mc-Kinney Møller on 400 metriä, ja leveydeltään 59 metriä. Kansia siinä on 19 kappaletta. == Lähteet == == Aiheesta muualla == Luokka:Konttialukset Luokka:Maersk Linen alukset
Aarne Runolinna

Aarne Kaarlo Waldemar Runolinna (15. lokakuuta 1898 Joensuu – 21. tammikuuta 1953 Ruotsi) oli suomalainen toimitusjohtaja ja äärioikeistolainen aktivisti. Runolinnan vanhemmat olivat Kaarlo Waldemar Runolinna (aik. Rosenborg, 1877–1927) ja Olga Maria Isaksson 1877–1954. Hänen veljensä oli tekniikan tohtori ja professori Urmas Runolinna (1919–1991). Aarne Runolinna oli naimisissa saksalaisen Anna Maria Winklen kanssa. Aarne Runolinna kuului 1930-luvun alussa Lapuan liikkeen johtohenkilöihin. Hänen veljensä Olavi Runolinna (1906–1971) ampui Minna Craucherin tämän Mechelininkadun asunnossa 1932. Aarne Runolinna kuului 1944–1945 Suomessa toimineen saksalaismielisen vastarintaliikkeen Sonderkommando Nordin johtoon. Liike kaavaili hänestä ministeriä perustamatta jääneeseen Suomen kansallissosialistiseen pakolaishallitukseen. Runolinna toimi myös Saksasta käsin toimineen Vapaan Suomen radion kuuluttajana. Sodan jälkeen Runolinna päätyi vaimonsa ja tyttärensä kanssa YK:n perustaman pakolaisjärjestön UNRRA:n leirille Hampuriin, jossa he olivat vuoteen 1947. Sodan jälkeen Aarne Runolinna ei halunnut palata Suomeen, vaan siirtyi perheineen Ruotsiin, jossa hän kuoli vuonna 1953. == Teoksia == * Vapaussodan kenttäharmaat r.y:n 5-vuotisjulkaisu : 1931–1936 ; kirj. K. Reunanen, Aarne Runolinna. Vapaussodan kenttäharmaat, 1936 == Suomennoksia == * Birger Damstén : Kauppahuone Stockmann : viidenkahdeksatta vuoden vaiheet ; 1862–1937 ; suom. Aaene Runolinna. Kauppahuone Stockmann, Helsinki 1937 == Lähteet == * Arne Kaarlo Waldemar Runolinna (runolinnat.net) * Paavo Salo : ’’Sonderkommando Nord’’ - tapahtumat Kristiinassa ja Närpiössä * *Aarne Runolinnan Kansaneläkelaitoksen- henkilökortti Astia-tietokanta. Viitattu 21.2.2018. Luokka:Suomalaiset äärioikeistolaiset poliitikot Luokka:Lapuan liikkeessä vaikuttaneet henkilöt Luokka:Suomen sisällissodan valkoiset Luokka:Suomi 1939–1945 Luokka:Vuonna 1898 syntyneet Luokka:Vuonna 1953 kuolleet
Collin Altamirano

Collin Altamirano (s. 7. joulukuuta 1995 Sacramento, Kalifornia) on yhdysvaltalainen tennispelaaja. Vuonna 2013 Altamirano voitti Yhdysvaltain 18-vuotiaiden kaksinpelimestaruuden sijoittamattomana pelaajana. Voiton myötä hän sai villin kortin Yhdysvaltain avoimiin. Hän hävisi kuitenkin ensimmäisen kierroksen ottelunsa. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Smita Patil

Smita Patil (17. lokakuuta 1955 Pune – 13. joulukuuta 1986 Bombay) oli intialainen näyttelijä, joka työskenteli elokuvissa, televisiossa ja teatterissa. Häntä pidetään yhtenä aikansa parhaista näyttelijättäristä. Hän voitti kaksi parhaan naispääosan National Film Awards -palkintoa ja parhaan naispääosan Filmfare Awards -palkinnon. Intian hallitus myönsi hänelle Padma Shri -palkinnon vuonna 1985. Patil oli naimisissa näyttelijä Raj Babbarin kanssa. Patil kuoli synnytyksen jälkeisiin komplikaatioihin 31-vuotiaana 13. joulukuuta 1986. Heidän pojastaan Prateik Babbarista tuli myös näyttelijä. == Valikoitu filmografia == * Manthan (1977) * Bhumika (1977) * Aakrosh (1980) * Kohtalon isku (Sadgati, 1981) * Chakra (1981) * Arth (1982) * Namak Halaal (1982) * Mandi (1983) * Subah (1983) * Debshishu (1985) * Aakhir Kyon (1985) * Dance Dance (1987) * Mirch Masala (1987) == Palkinnot == * Bengal Film Journalists’ Association Awards ** 1988: Paras naispääosa (hindi) – Mirch Masala * Filmfare Awards ** 1982: Paras naispääosa – Chakra * Filmfare Marathi Awards ** 1978: Paras naispääosa – Jait Re Jait ** 1981: Paras naispääosa – Umbartha * National Film Awards ** 1977: Paras naispääosa – Bhumika ** 1980: Paras naispääosa – Chakra * Siviilipalkinnot ** 1985: Padma Shri == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1955 syntyneet Luokka:Vuonna 1986 kuolleet
Ruuniemen kalliomaalaus

Ruuniemen- eli Jäkälänjärven kalliomaalaus sijaitsee Jäkälänjärvellä Savitaipaleella Etelä-Karjalassa. Kalliomaalauksen löysivät Välijoen koulun oppilaat hiihtoretkellään ja maalauksesta ilmoitti eteenpäin ainakin T. Taskinen ja Jukka Luoto vuonna 1997. == Kallio ja sen sijainti == Kohde sijaitsee Jäkärlänjärven itäosassa Ruuniemessä, joka pistää esille etelärannasta kohti pohjoista. Niemen kärjen länsipuolella on metsän suojassa kallioseinämä, jossa maalaus on. Kallion erottaa järvestä pieni rantakaistale, jossa kasvaa tiheä puusto. == Maalaus == Kalliomaalaus käsittää muutaman havaitun kuvion. Selvin kuvioista on ihmishahmo, joka on osittain tuhoutunut. Siitä näkyy enää pyöreä pää, molemmat alaviistoon vedetyt suorat kädet, jotka alkavat niskasta, vartaloviivan katkelma ja lopuksi toinen suora jalka. Jalka jatkuu vartalosta kuin yhtenäisenä viivana. "Katkenneen" jalan kohdalta kallion pinta on rapautunut. Ihmishahmon alapuolella on vielä punaista puuta. Pari metriä oikealle näkyy nuolimainen kuvio, jota pidetään toisena ihmishahmona. Siitä erottuu vasen käsi ja vartalaosta katkelmia. Parin punaväriläikän lisäksi on havaittu pystysuuntaan "luikerteleva" viiva, joka voisi esittää käärmettä. Maalauksen löytäjät havaitsivat ensimmäiseksi ylempänä olleen hirvieläimen kuvion, mutta sitä ei enää ole. ==Lähteet== * * Luukkonen, Ismo: Jäkälänjärvi Ruuniemi * ===Viitteet=== Luokka:Suomen kalliomaalaukset Luokka:Savitaipaleen historia
Hauenguano

thumb|250px|Hauenguano, Rauman taidemuseo oikealla. Hauenguano on Unescon maailmanperintökohteisiin kuuluvassa Vanhassa Raumassa sijaitseva aukio. Se on varsinaisesti pelkkä Kuninkaankadun leventymä, jollaisia torit ja aukiot usein olivat Suomen keskiaikaisissa kaupungeissa.Vanhan Rauman asemakaavan muutoksen tavoitteet 4 – Elävä kaupunki (s. 1) Viitattu 26.8.2013. Hauenguano on ilmeisesti saanut nimensä hauen leukaa muistuttavasta kolmion mallisesta muodostaan. Hauenguanossa yhdistyvät Vanhan Rauman kaksi pääkatua, Kuninkaankatu ja Kauppakatu. Aukio sijaitsi lähellä tulliaitaa, joka ympäröi kaupunkia 1600-luvun alkupuolelta vuoteen 1808. Kaupunkiin tultiin sisään niin sanotun Porin tullin kautta, joka oli Hauenguanon kohdalla.Rauma – matkailijan opas 2013 (s. 4) Viitattu 26.8.2013. Hauenguanon etelälaidalla on Rauman taidemuseo, joka sijaitsee 1795 rakennetussa Pinnalan talossa. Aukiolla on usein väliaikaisesti esillä taidemuseon näyttelyihin liittyviä teoksia.Rauman taidemuseo Viitattu 26.8.2013. Vuonna 1996 Hauenguonolle valmistui vanhan mallin mukainen puurakenteinen kaivo. Aukion ympäristössä toimii käsityöläisten pajoja ja myymälöitä. == Lähteet == == Aiheesta muualla == Luokka:Vanha Rauma Luokka:Rauman rakennukset ja rakennelmat Luokka:Suomen aukiot
Baba Vanga

Vanga () (oikealta nimeltään Vangelia Pandeva Surčeva, avioliiton kautta Vangelia Gušterova, 31. tammikuuta 1911 – 11. elokuuta 1996) oli bulgarialainen selvänäkijä. Hän syntyi vuonna 1911 pienessä Strumican kaupungissa Ottomaanien valtakunnassa köyhään talonpoikaisperheeseen. Suurimman osan elämästään hän asui Petritšin kaupungissa Bulgariassa kolmen valtion rajojen risteyskohdassa. Vanga sokeutui 12-vuotiaana pyörremyrskyn riepotellessa häntä. 30-vuotiaana hän alkoi ennustaa ihmisille heidän kadonneiden sukulaistensa olinpaikkoja. Hänen ensimmäisiä kuuluisia vieraitaan oli Bulgarian kuningas Boris III. Vanga usein ohjasi ihmiset parantajille tai lääkäreille, jotka voisivat auttaa heitä ja usein Vanga ei tuntenut parantajia nimeltä, vaan viittasi heihin seuraavasti: ”Eräässä kaupungissa elää sellainen mies, joka voi sinua auttaa”. Vuonna 1967 Vangasta tehtiin valtion virkamies. Siitä hetkestä hän alkoi saada virallista palkkaa 200 levaa kuukaudessa. Vierailu hänen luonaan maksoi sosialististen maiden kansalaisille 10 levaa ja länsimaiden kansalaisille 50 dollaria. Tähän asti Vanga otti vastaan ihmisiä ilmaiseksi, ehkä pientä lahjaa vastaan. Vangan keräämien varojen ansiosta Rupiten kylään rakennettiin kirkko vuonna 1994. Baba Vanga ennusti vuodesta 2025 kaaoksen ja tuhon vuotta. Hänen mukaansa vuodella 2025 on erityisen suuri historiallinen merkitys. Sen lisäksi, että Eurooppaa uhkaa kaaos, Vanga on kertonut avaruusolioiden paljastavan itsensä ihmiskunnalle suuren urheilutapahtuman yhteydessä. Katastrofeista huolimatta Vanga ennusti ihmiskunnan selviävän – aina vuoteen 5079 saakka, jolloin ihmiset kuolevat sukupuuttoon luonnonkatastrofin seurauksena. Vangaa on arvosteltu epämääräisistä, epätarkoista ja monitulkintaisista ennustuksista. == Lähteet == Luokka:Ennustajat Luokka:Selvänäkijät Luokka:Bulgarialaiset henkilöt Luokka:Sokeat henkilöt Luokka:Vuonna 1911 syntyneet Luokka:Vuonna 1996 kuolleet
Sokotranharmaakerttu

Sokotranharmaakerttu (Incana incana) on herttujen heimoon kuuluva varpuslintu. ==Levinneisyys== Sokotranharmaakerttua tavataan kotoperäisenä Sokotran saarella. Sitä tavataan koko saarella ja se on paikallisesti yleinen. Lajin kannaksi arvioidaan yli 5 000 yksilöä, ja sen kannankehitys on vakaa. Sokotranharmaakerttu on luokiteltu elinvoimaiseksi. ==Elinympäristö== Sokotranharmaakerttu elää pensaikkoalueilla noin 800 metrin korkeudelle merenpinnasta, mutta se on havaittu myös 1 400 metrin korkeudessa. ==Lähteet== Luokka:Hertut